Garanția pentru diamante este acoperită de certificatul de calitate și garanție pe care noi îl emitem pentru fiecare produs. Garantăm pentru fiecare piatră pe care o vindem pentru că achiziționăm doar de la companii specializate și cu o tradiție îndelungată în domeniu. În plus, suntem experți gemologi acreditați de Ministerul Muncii din România și avem o părere avizată în domeniu. Opțional, puteți alege un diamant cu certificat internațional (certificat emis de un institut gemologic de renume: GIA, IGI, HRD) din variantele disponibile pe site-ul nostru sau ne puteți solicita o oferta personalizată. Toate diamantele rotunde de cel puțin 0,30ct. pe care le comercializăm sunt însoțite de un certificat internațional și, de cele mai multe ori, avem oferte și pentru diamantele rotunde de minim 0,20ct. Pentru diamantele mai mici de 0,20ct. nu oferim această opțiune. Pentru o verificare suplimentară puteți apela oricând la Direcția Specială pentru metale și pietre prețioase din cadrul ANPC.